Младо Нагоричане је историјски важно и знаменито место српског народа, код којег се остварила велика српска победу - добила славна и величанствена Кумановска битка 1912. године, којом је решен Први балкански рат, поразом Турске. Чета српских комита под командом легендарног Војводе Вука, својим бомбашким нападом увела је Младо Нагоричане, у кумановску одсудну битку. Дана 10. октобра 1912. године водио се жесток српско-турски бој у Младом Нагоричану. Најжешће је било на Пркином вису. Било је облачно, киша је лила, док се разлегала пушчана и топовска ватра. Тежиште кумановске битке било је на Младом Нагоричану, а најжешћу ватру имао је да издржи 18. пук. Најгоре су прошле две његове чете којима су командовали Љутомир Ђорђевић и тешко рањени Павле Јуришић Штурм. Погинуло је много српских официра и комитски војвода Доксим Михаиловић.